ร้านคาเฟ่ดอยเมฆร้านนี้เป็นร้านที่ตั้งอยู่ที่เมืองงาย อำเภอเชียงดาวค่ะ การเดินทางอาจจะไม่คุ้นสักหน่อย
เพราะจะตั้งออกไปค่อนข้างไกลจากเมืองเชียงใหม่ค่ะ ให้เลี้ยวซ้ายที่แยกเมืองงายจากนั้น ตรงไปอีก 2 กม. 
ร้านอยู่ซ้ายมือติดกับวัดกลางทุ่งเลยค่ะ ร้านอยู่ติดถนนค่ะ หาไม่ยากเพราะแถวนั้นจะมีร้านไม่ค่อยเยอะค่ะ
ร้านจะเป็นแบบโอเพ้นท์แอร์ค่ะ เหมือนนั่งทานกาแฟในสวนเลยค่ะ บรรยากาศค่อนข้างดีมากๆเลยค่ะ
เพราะว่าได้ไปช่วงอากาศหนาวด้วยค่ะ เลยทำให้แม้แต่ตอนบ่ายๆก็ยังมีอากาศที่เย็น มีลมเย็นๆสดชื่นๆค่ะ

ร้านนี้จะมีเมนูเป็นกาแฟสดค่ะ แต่กาแฟที่นี้ไม่เหมือนที่อื่นค่ะ เป็นกาแฟของไทยนี่ละคะ แต่มีการเพาะเอง
ข้างๆกันจะมีเป็นสถานีต้นกล้ากาแฟเลยค่ะ ทั้งเพาะและปลูกเองเก็บเอง กาแฟที่ออกมาจึงไม่เหมือนใคร
และถูกปรับปรุงจนมีรสชาติเป็นเอกลักษณ์ของตัวเองค่ะ นอกจากพวกเมนูกาแฟสดแล้วก็ยังจะมีเมนูพวก
ชาเขียว ชานม ชามะนาว นมเย็น ชาดำ น้ำผึ้งมะนาวโซดา กีวี่โซดา พีชโซดา มะนาวโซดา 
แนะนำเป็นเมนูเอสเพรสโซ่ร้อนเลยค่ะ หอมมากๆเลยค่ะ มีอัฟเตอร์เทสต์ในคอ หอมขึ้นจมูก
เป็นรสชาติแบบคนชอบเข้มๆเลยค่ะ ขมๆหนักๆ มีเมนูพิเศษเป็นกาแฟขี้ชะมดด้วยค่ะ แถมตอนนี้ยังมี
โปรโมชั้นลดราคา 50%

สำหรับขนมจะมีเป็นขนมปังปิ้งและพวกคุ้กกี้ ขนมผิง มีนมไม่ค่อยเยอะมากค่ะ มีเมนูอาหารจานเดียวบ้าง
ไม่ค่อยเยอะมากค่ะ เป็นร้านที่แนะนำว่าให้มาลองทานกาแฟค่ะ กาแฟไทยรสชาติดี ราคาไม่แพง
ทางร้านมีที่จอกรถหน้าร้านเลยค่ะ จอดได้สบายๆเลยค่ะ